
ประกาศองค์การบริหารส่วนตำบลท่ายาง
เรื่อง   สอบราคาโครงการก่อสร้างระบบประปาขนาดเล็ก  บ้านห้วยหาร  หมู่ที่ 2  และบริเวณหอประชุม
                               หมู่บ้าน หมู่ที่ 6   ตำบลท่ายาง    อำเภอทุ่งใหญ่   จังหวัดนครศรีธรรมราช
------------------------------------
ด้วยองค์การบริหารส่วนตำบลท่ายาง   มีความประสงค์จะสอบราคาจ้างเหมาโครงการ  
ดังรายละเอียดต่อไปนี้
	1. โครงการก่อสร้างระบบประปาขนาดเล็ก บ้านห้วยหาร หมู่ที่ 2  ตำบลท่ายาง   เพื่อเป็นค่าก่อสร้างระบบประปาหมู่บ้าน บ้านห้วยหาร หมู่ที่ 2  โดยทำการขุดเจาะบ่อบาดาลขนาดเส้นผ่าศูนย์กลาง 6 นิ้ว  ความลึกไม่น้อยกว่า 60 เมตร หรือปริมาณน้ำไม่น้อยกว่า 5 ลบ.ม./ชม. ติดตั้งเครื่องสูบน้ำแบบซับเมิสซิเบิ้ลไม่น้อยกว่า  2 แรงม้า ก่อสร้างหอถังเหล็กแบบลูกบอล ขนาดความจุไม่น้อยกว่า 12 ลบ.ม. สูง 12 เมตร  ติดตั้งเครื่องกรองสนิมเหล็ก  ขนาด 30 แกลลอน/นาที  ตามแบบมาตรฐานกรมทางหลวงชนบท  วางท่อจ่ายน้ำดี ขนาดเส้นผ่าศูนย์กลาง 2 นิ้ว ชั้น 8.5 ระยะทาง 510 เมตร  ติดตั้งประตูน้ำทองเหลือง  ขนาดเส้นผ่าศูนย์กลาง 2 นิ้ว  จำนวน 2 ชุด  ตามแบบที่องค์การบริหารส่วนตำบลท่ายางกำหนด   พร้อมติดตั้งป้ายประชาสัมพันธ์โครงการตามแบบมาตรฐาน จำนวน 1 ป้าย
	ราคากลางของงานในการสอบราคาครั้งนี้ จำนวนเงิน 666,500 บาท (หกแสนหกหมื่นหกพันห้าร้อยบาทถ้วน)
	2.  โครงการก่อสร้างระบบประปาหมู่บ้านขนาดเล็ก บริเวณหอประชุมหมู่บ้าน หมู่ที่ 6  ตำบลท่ายาง  โดยทำการขุดเจาะบ่อบาดาลขนาดเส้นผ่าศูนย์กลาง 6 นิ้ว  ขนาดความลึกไม่น้อยกว่า 60 เมตร  หรือปริมาณน้ำไม่น้อยกว่า 5 ลบ.ม./ชม  ติดตั้งเครื่องสูบน้ำแบบซับเมิสซิเบิ้ลขนาดไม่น้อยกว่า 2 แรงม้า  ก่อสร้างระบบประปาหมู่บ้านขนาดเล็กแบบลูกบอล  ขนาดความจุ 12 ลบ.ม. สูง 12 เมตร  ติดตั้งเครื่องกรองสนิมเหล็ก ขนาด 30 แกลลอน/นาที ตามแบบมาตรฐานกรมทรัพยากรน้ำบาดาล วางท่อจ่ายน้ำดี โดยใช้ท่อ PVC ขนาดเส้นผ่าศูนย์กลาง 2 นิ้ว ชั้น 8.5  จำนวน 1,800 เมตร   ติดตั้งประตูน้ำทองเหลือง  ขนาดเส้นผ่าศูนย์กลาง 2 นิ้ว จำนวน 2 ตัว  ติดตั้งข้อต่อสามทาง  ขนาดเส้นผ่าศูนย์กลาง  2 นิ้ว  ลด ¾ นิ้ว  ตามแบบที่องค์การบริหารส่วนตำบลท่ายางกำหนด  พร้อมติดตั้งป้ายประชาสัมพันธ์โครงการตามแบบมาตรฐาน  จำนวน 1 ป้าย
	ราคากลางของงานในการสอบราคาครั้งนี้จำนวนเงิน 788,700 บาท (เจ็ดแสนแปดหมื่นแปดพันเจ็ดร้อยบาทถ้วน)
	ผู้มีสิทธิ์เสนอราคาจะต้องมีคุณสมบัติดังนี้
	1. เป็นนิติบุคคลหรือบุคคลธรรมดาหรือที่มีอาชีพรับจ้างทำงานที่สอบราคาดังกล่าว			2.ไม่เป็นผู้ที่ถูกระบุชื่อไว้ในบัญชีรายชื่อเป็นผู้ทิ้งงานของทางราชการ รัฐวิสาหกิจ  หรือหน่วยการบริหารราชการส่วนท้องถิ่นในขณะที่ยื่นซองสอบราคา
3. ไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทย เว้นแต่รัฐบาลของผู้เสนอราคาได้มีคำสั่งให้สละสิทธิ์ความคุ้มกันเช่นว่านั้น

4.  เป็นผู้ที่ผ่านการคัดเลือกผู้มีคุณสมบัติเบื้องต้นในการจ้างขององค์การบริหารส่วนตำบลท่ายาง
	5.ไม่เป็นผู้มีผลประโยชน์ร่วมกันกับผู้เสนอราคารายอื่นที่เข้าเสนอราคาให้แก่องค์การบริหารส่วนตำบลท่ายาง ณ วันประกาศสอบราคา  หรือไม่เป็นผู้ถูกกระทำการอันเป็นการขัดขวางการแข่งขันราคาอย่างเป็นธรรม  ในการสอบราคาจ้างครั้งนี้
	6.  ผู้เสนอราคาต้องมีใบรับรองผลงานด้านการก่อสร้างงานดังกล่าวดังนี้
		6.1  โครงการก่อสร้างระบบประปาหมู่บ้านขนาดเล็ก บ้านห้วยหาร  หมู่ที่ 2  ในวงเงินไม่น้อยกว่า  333,250 บาท (สามแสนสามหมื่นสามพันสองร้อยห้าสิบบาทถ้วน)
		6.1  โครงการก่อสร้างระบบประปาหมู่บ้านขนาดเล็ก บริเวณหอประชุมหมู่บ้าน  หมู่ที่ 6
ในวงเงินไม่น้อยกว่า  394,350 บาท (สามแสนเก้าหมื่นสี่พันสามร้อยห้าสิบบาทถ้วน)
กับส่วนราชการ รัฐวิสาหกิจ หรือหน่วยงานเอกชนที่เชื่อถือได้
	7.  ผู้ประสงค์จะเสนอราคาที่จะเข้าเป็นคู่สัญญาต้องไม่อยู่ในฐานะเป็นผู้ไม่แสดงบัญชีรายรับรายจ่ายหรือแสดงบัญชีรายรับรายจ่ายไม่ถูกต้องครบถ้วนในสาระสำคัญ
	8.  ผู้ประสงค์จะเสนอราคาที่จะเข้าเป็นคู่สัญญากับหน่วยงานของรัฐซึ่งได้ดำเนินการจัดซื้อ
จัดจ้าง  ต้องลงทะเบียนในระบบอิเลคทรอนิกส์ของกรมบัญชีกลางที่เว็บไซต์ศูนย์ข้อมูลจัดซื้อจัดจ้างภาครัฐ
	9.  คู่สัญญารับจ่ายเงินผ่านบัญชีเงินฝากกระแสรายวัน เว้นแต่การรับจ่ายเงินแต่ละครั้ง ซึ่งมูลค่าไม่เกินสามหมื่นบาทคู่สัญญาอาจรับจ่ายเป็นเงินสดก็ได้
	กำหนดยื่นซองสอบราคาในวันที่ 29 เดือนเมษายน  พ.ศ. 2557 ถึงวันที่ 15  เดือนพฤษภาคม พ.ศ. 2557 ระหว่างเวลา 08.30 น. ถึง  16.30 น. ณ กองคลังองค์การบริหารส่วนตำบลท่ายาง ที่องค์การบริหารส่วนตำบล
ท่ายาง  ยกเว้นวันที่  1  เดือนพฤษภาคม พ.ศ. 2557 ให้ยื่นซองสอบราคาที่ห้องศูนย์รวมข้อมูลข่าวสารการซื้อหรือการจ้างขององค์การบริหารส่วนตำบล ระดับอำเภอ(ที่ว่าการอำเภอทุ่งใหญ่) ระหว่างเวลา 09.00 น -16.30 น
กำหนดเปิดซองสอบราคา  ในวันที่ 16  เดือนพฤษภาคม  พ.ศ. 2557  ณ ห้องศูนย์รวมข้อมูลข่าวสารการซื้อหรือการจ้างขององค์การบริหารส่วนตำบลระดับอำเภอ (ที่ว่าการอำเภอทุ่งใหญ่) ตั้งแต่เวลา 10.00 น   เป็นต้นไป  
	ผู้สนใจติดต่อขอซื้อเอกสารสอบราคา 
	1.  โครงการก่อสร้างระบบประปาขนาดเล็ก บ้านห้วยหาร หมู่ที่ 2  ตำบลท่ายาง   ในราคาชุดละ
1,500 บาท (หนึ่งพันห้าร้อยบาทถ้วน) 
	2.  โครงการก่อสร้างระบบประปาหมู่บ้านขนาดเล็ก บริเวณหอประชุมหมู่บ้าน หมู่ที่ 6  ตำบลท่ายาง
ในราคาชุดละ 2,000 บาท (สองพันบาทถ้วน) 
ได้ที่ ที่ทำการองค์การบริหารส่วนตำบลท่ายาง ระหว่างวันที่ 29  เมษายน  2557 – 15 พฤษภาคม 2557   
ดูรายละเอียดได้ทางเว็บไซต์ www.gprocurement.go.th  ของกรมบัญชีกลาง  และทางเว็บไซต์ www.thayang.go.th  ขององค์การบริหารส่วนตำบลท่ายาง  หรือสอบถามทางโทรศัพท์หมายเลข 075-368868  ตั้งแต่เวลา 08.30 – 16.30 น. ในวันและเวลาราชการ
		ประกาศ  ณ วันที่  29  เดือนเมษายน   พ.ศ. 2557					                  
   
(ลงชื่อ)................................................               
     (นายสุเมธ  หลุ่ยจิ๋ว)
				                  นายกองค์การบริหารส่วนตำบลท่ายาง

